โรคหัดเยอรมัน German measles เป็นโรคที่เกิดจากการติดเชื้อไวรัสรูเบลลา Rubella Virus ใช่หรือไม่
ใช่ โรคหัดเยอรมัน German measles เป็นโรคที่เกิดจากการติดเชื้อไวรัสรูเบลลา Rubella Virus ผ่านการสัมผัสสารคัดหลั่งจากจมูกหรือลำคอของผู้ติดเชื้อ เชื้อโรคยังสามารถแพร่กระจายทางละอองหรืออาจติดต่อจากผู้ป่วยโดยตรงก็ได้ 

ผู้ติดเชื้อจะมีอาการไข้ต่ำๆถึงระดับปานกลาง ปวดศีรษะ มีผื่นสีชมพูอ่อนๆ ขึ้นกระจายตามลำตัว ต่อมน้ำเหลืองบริเวณหลังใบหู หลังคอ และท้ายทอยโต อาจมีอาการแสบเคืองตาร่วมด้วย ในกรณีที่เป็นรุนแรงอาจก่อให้เกิดโรคแทรกซ้อนได้เช่น โรคไขข้ออักเสบ ภาวะเกล็ดเลือดต่ำ และโรคไข้สมองอักเสบ 

นอกจากเชื้อโรคนี้จะก่อให้เกิดอันตรายแก่ผู้ติดเชื้อแล้วนั้น เชื้อไวรัสรูเบลลายังก่อให้เกิดความผิดปกติของพัฒนาการทารกในครรภ์ในสตรีมีครรภ์โดยเชื้อไวรัสมีความสามารถในการผ่านรกได้ โดยเฉพาะอย่างยิ่งในหญิงตั้งครรภ์ที่ได้รับเชื้อดังกล่าวในช่วงสามเดือนแรก ทารกที่ติดไวรัสรูเบลลาในครรภ์มารดาแต่กำเนิด Congenital Rubella Syndrome CSR จะมีน้ำหนักตัวน้อยกว่าปกติ มีอาการหูหนวก ตาบอด ตาเป็นต้อกระจก ต้อหิน หัวใจพิการ และพิการทางสมองได้ ทั้งนี้ขึ้นกับความรุนแรงและช่วงระยะเวลาในการติด ไม่สามารถคาดคะเนได้อย่างแน่นอน 

โรคหัดเยอรมันเป็นโรคที่สามารถป้องกันได้โดยการฉีดวัคซีนป้องกันหัดเยอรมัน มีทั้งชนิดวัคซีนเดี่ยวและวัคซีนผสมร่วมกับโรคหัดและโรคคางทูมหรือเรียกย่อว่า วัคซีนเอ็มเอ็มอาร์ Measles หัด Mumpsคางทูม Rubella MMR เป็นวัคซีนเชื้อเป็นที่ทำให้อ่อนฤทธิ์ลงจนไม่สามารถก่อโรคได้ Live Attenuated Vaccine แต่ยังมีความสามารถในการกระตุ้นระบบภูมิคุ้มกันของร่างกายได้ 

องค์การอนามัยโลกแนะนำให้วัคซีนโรคหัดเยอรมันเป็นวัคซีนพื้นฐาน โดยทั่วไปการฉีดเพียงครั้งเดียวจะให้การป้องกันได้ทั้งชีวิต อย่างไรก็ดีในทางปฏิบัตินิยมฉีดกระตุ้นซ้ำอีกหนึ่งครั้ง ในส่วนของประเทศไทย สมาคมโรคติดเชื้อในเด็กแห่งประเทศไทยแนะนำให้วัคซีนเอ็มเอ็มอาร์ MMR เป็นวัคซีนจำเป็นที่ต้องให้กับเด็กทุกคน โดยฉีดครั้งแรกเมื่ออายุ 9 - 12 เดือนและอีกครั้งหนึ่งในช่วงอายุ 2 ปีครึ่ง นอกจากในเด็กแล้ว 

วัคซีนนี้ยังเป็นวัคซีนที่แนะนำให้ฉีดแก่ผู้หญิงที่วางแผนที่จะมีบุตรหากไม่เคยได้รับวัคซีนมาก่อนเพื่อป้องกันไม่ให้เกิดการติดเชื้อแก่ทารกในครรภ์
12.อายุรศาสตร์ (อายุรศาสตร์) - Internal Medicine,1.กุมารเวชศาสตร์ (กุมารเวชศาสตร์) - Pediatrics,17.เภสัชวิทยา Pharmacology